П Р О Т О К О Л  № 08
от заседанието на Комисия „Съдебна администрация” 
към Съдийската колегия на Висшия съдебен съвет, изпълняваща функциите на Висш съдебен съвет съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.),
проведено на 26.04.2024 г. 

Днес, 26.04.2024 г. /петък/ от 10.00 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев 
	    Драгомир Кояджиков 
  Стефан Гроздев 
	    Севдалин Мавров 

На заседанието присъстват: Стефка Тодорова, главен експерт – съдебна администрация.

Д Н Е В Е Н   Р Е Д:
	
1. ОТНОСНО: Предложение за включване на новa длъжност „оператор, мониторинг център“ в Класификатора на длъжностите в администрацията на съдилищата във връзка с Решение по пр. № 25/21.07.2022 г. на Пленума на ВСС – изграждане на Центрове за съхранение на данни за нуждите на ВСС, ПРБ и ВАС в сградите на съдебната власт на ул. „Черковна“ № 90 и бул. „Ген. М. Д. Скобелев“ № 23, в гр. София.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. Предлага на Съдийската колегия на Висшия съдебен съвет ДА ИЗДАДЕ, на основание чл. 341, ал. 1 от Закона за съдебната власт, Класификатор на длъжностите в администрацията на съдилищата като включва нова длъжност „оператор, мониторинг център“ с включени минимални изисквания за заемане на длъжността и възнаграждение както следва:

РАЗДЕЛ III. „ОБЩА АДМИНИСТРАЦИЯ“,
Б. „ОБЩА АДМИНИСТРАЦИЯ“.
Добавя нов ред - 28, 
Колона 1 - код по НКПД – 3511 3004, 
Колона 2 - длъжности – оператор, мониторинг център, 

Минимални изисквания за заемане на длъжността
Колона 3 - образователна степен – средно, 
Професионален опит
Колона 4 - професионален опит – „-“, 
Колона 4а - трудов стаж – „-“, 

Колона 5 - диапазон „от“ – 1718,
Колона 6 - диапазон „от“ – 2147,

Ранг
Колона 11 - минимален ранг, диапазон „от“ – V, 
Колона 12 - максимален ранг, диапазон „до“ – I.

****** Ред 28, колона 2 за длъжност оператор, мониторинг център - във връзка с Решение на Пленума на ВСС по протокол № 25/21.07.2022 г., длъжността е приложима във Върховния административен съд.
МОТИВИ: Предложението за нов Класификатор на длъжностите в администрацията на съдилищата е вследствие възникнала необходимост от включване на нова длъжност в Класификатора за администрацията на съдилищата и определяне на възнаграждението по щата на Върховния административен съд във връзка с изпълнена обществена поръчка и съгласно решение по пр. № 25/21.07.2022 г. на Пленума на ВСС – изграждане на Центрове за съхранение на данни за нуждите на ВСС, ПРБ и ВАС в сградите на съдебната власт на ул. „Черковна“ № 90 и бул. „Ген. М. Д. Скобелев“ № 23, в гр. София.

1.2. ИЗПРАЩА решението на Комисия „Бюджет и финанси“, за съгласуване.

2. ОТНОСНО: Предложение за разкриване на 10 /десет/ щ. бр. за съдебни служители във Върховния административен съд за длъжност „оператор, мониторинг център“.

2.1. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 10 /десет/ щ. бр. за  длъжност „оператор, мониторинг център“ по щата на Върховния административен съд.
МОТИВИ: Длъжността „оператор, мониторинг център“ е предвидена за служителите, които ще обслужват изградените центрове за съхранение на данни за нуждите на ВСС, ПРБ и ВАС, в сградите на съдебната власт – гр. София, ул. „Черковна“ № 90 и бул. „Ген. М. Д. Скобелев“ № 23.
Предвид предстоящото въвеждане на оборудването в експлоатация  и за осигуряване на непрекъснат надзор и мониторинг на техниката и системите за сигурност в помещенията – 24/7, с оглед разпоредбите на трудовото законодателство за осигуряване на междудневна и междуседмична почивка, последователност за редуване на смените и ограниченията за полагане на извънреден труд е необходимо да бъде осигурен персонал от 10 щ. бр. общо за двата центъра. 
2.2. ИЗПРАЩА решението на Комисия „Бюджет и финанси“, за становище по финансовата обезпеченост.
2.3. След получаване на становище от комисия „Бюджет и финанси“ ВНАСЯ предложението в заседание на Съдийската колегия на ВСС, изпълняваща функциите на Висш съдебен съвет съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), за разглеждане и произнасяне. 

ПРЕДСЕДАТЕЛ 			
НА КОМИСИЯТА:        
			БОЯН НОВАНСКИ

ЧЛЕНОВЕ:

Боян Магдалинчев ………………...

Севдалин Мавров ………...…….….

Стефан Гроздев ................................

Драгомир Кояджиков.……..…........

Главен експерт-СА: …………Ст. Тодорова